Kampučijas Tautas Republika
Kampučijas Tautas Republika bija no Vjetnamas atkarīga sociālistiska valsts mūsdienu Kambodžas karalistes teritorijā, kas izveidojās pēc Demokrātiskās Kampučijas militāras sagrāves. Tā kā virkne Rietumvalstu, Ķīnas Tautas Republika un ANO turpināja atzīt sarkano khmeru valdību, Tautas Republika savas pastāvēšanas laikā saņēma tikai daļēju starptautisko atzīšanu, galvenokārt no PSRS un Austrumu bloka valstīm.